**Бақтыбай Жолбарысұлы атындағы №18 орта**

**мектеп-лицейі**

**«Ана- аса қымбатты жан»**

(Ертеңгілік)

**Мектепалды**

**даярлық топ жетекшісі:** Амирбаева Аяулым

**Талдықорған қаласы 2020**

**Тақырыбы:**  «Ана- аса қымбатты жан»

**Мақсаты:** мерекелік көңіл-күйін құру;

-ән және қозғалыс орындаушылық дағдыларын қалыптастыру;

-балалардың назарын жалпы әрекетте қатысу тілегін қалыптастыруға эмоциялық қабылдауын ынталандыру;

-өзінің жақын адамдарын қуанта білуге,мейірілімділікке тәрбиелеу.

Кейіпкерлер: Жүргізуші, «Кәмпит -Ханшайым»

Ертеңгілік өткізуге құрал-жабдықтар: Безендірілген әсем зал, гүлдер, құмыра, сыйлықтар, әсем әндер жазылған үнтаспа т.б.

**Ертеңгілік барысы:** Балалар сыныпқа қол ұстасып,жұптасып әдемі әуенде вальс ырғағында айналып, билеп өтеді. («Тәттім- ау »әуенімен)

**Тәрбиеші:** Құрметті ата-аналар, әжелер сіздерді әйел жанымен байланысты тамаша көктем мерекесі 8 наурызбен шын жүректен құттықтаймыз.! Алғашқы көктем мерекесі Жер бетіне өмір сыйлаушы нәзік, ақылды, сымбатты, мейірімді жандарға арналғаны қандай тамаша! Әлемдегі ең асыл жан –Ана десек,жүрегімізде сүйікті жанға деген махаббат сезімі оянады. Ана бұл аяулы да мейірімді жан. Баланың тілі шыққаннан –ақ бірінші сөзін «Ана »деп атайды. Өмірдің есігін ашқаннан соң осы өмірдегі өзіңнің жан анаңды көресің. Осы бір «Ана »деген үш әріптің аясында адамзат баласын қуаныш сыйлар қаншалықты қасиет бар десеңші. Ару-ана. Ару –асыл жар. Ару –көңілдің гүлі. Ару-өмірдің жыры тіпті айта берсең сөз жетпейді. Олай болса,бүгінгі аналарға,әжелерімізге арналған мектепалды даярлық тобының бүлдіршіндерінің «Ана- аса қымбатты жан» ертеңгілігіне қош келдіңіздер!

**Барлық балалар хормен:** Құттықтаймыз анашым,8 –ші Наурызбен!

**Тәрбиеші:**

Той пердені ашайық,

Тойға шашу шашайық.

Аналарды құрметтеп,

Ән маржанын шашайық.

**Хор:** «Айналайын ақ мамам»

**Тәрбиеші:** «Ананың әрбәр сөзі жылылыққа толы. Ананың көз нұры тастай мұздыда жібітеді»-демекші,балаларымыздың аналарына арнаған тақпақтарын қабыл алыңыздар!

Анам болса қасымда,

Басқа бақыт не керек?

Анашымның жүрегі,

Мейірімдіғой керемет.

Сенен өскен балалар,

Батырлар мен даналар,

Құттықтаймын мерекеңмен,

Құрметті Аналар!

Наурыздың сегізі,

Сұлулықтың негізі.

Әдемі сөз баланың,

Анаға айтар лебізі.

Аналарды сүйеміз,

Ақылын ойға түйеміз,

Әжені де ардақтап

Әдеппен бас иеміз.

Бәрімізге анамыз,

Біз үшін күн боп жанасың.

Құтты болсын мерекең.

Құттықтаймын анашым!

**Тәрбиеші:**

Аналар ақ тілекті, сөз көп дейін,

Жылытар жүрегіңді көз көп дейін.

Аналар ақ жаулықты бұл сіздерге

Қол соғып қарсы алайық «Қуыршақтар биін»

**Би: «Қуыршақтар биі»**

Тәрбиеші: Балалар туған күнде, мерекелерде аналарымыз дастарханға қандай тәтті тағамдар салады.

-Дұрыс айтасыңдар,кәмпитті балалар да, үлкендерді жақсы көреді. Кәмпитсіз дастарханның сәні кірмейді. (Әсем әуенмен залға «Кәмпит -Ханшайым» кіреді)

**Кәмпит –Ханшайым:**

Мен тәттімін,

Балалардың сүйікті дәмімін.

Мерекенің сәнімін,

Дастарханның әрімін.

-Сәлеметсіңдер ме, мені таныдыңдарма? Мен, «Кәмпит -Ханшайыммын». Балалар сендер өнерлеріңмен, білімдеріңді, үлгілі тәртіптеріңді көрсетсеңдер. Ол үшін менің мына ыдыстағы үлкен кәмпиттер бар, онда әртүрлі тапсырмалар берілген. Сол тапсырмаларды ашып орындасақ қайтеді. Тапсырмаларды түгелдей орындасаңдар мереке соңында әкелген сыйлығымды үлестіремін. (бір балаға ыдыстағы кәмпитті аштырады, тапсырманы барлық бала орындайды).

**Тәрбиеші:** Расында да , бізге тәтті «Кәмпит -Ханшайым»қонаққа келіпті. Қараңдаршы,кәмпиттері көп екен, тәтті десе тәтті екен. Қане өнерімізді көрсетейік, тапсырмаларды орындайық.

**1-кәмпиттегі тапсырма:**

Ойын: «Өз баласын табу» (аналар ұлдарымен).

**2-кәмпиттегі тапсырма:**

**Ән:** Зеренің орындауында «Бал бөбегің»

**Тәрбиеші:** Бүгінгі мереке күні әжелерімізді де, мерекелерімен құттықтаймыз.

**З-кәмпиттегі тапсырма:**

**Хор:** «Аяулы анашым»

**Тәрбиеші**: «Кәмпит -Ханшайым»,енді сіз біздің балаларымыздың аналарына дайындап келген тақпақтарын тыңдаңызшы.

Көктем келді,

Күн нұрымен таласып.

Жайнай берші жарқырап,

Жаны жайсаң аналар!

Апатайым анашым,

Ақылы мол данасың,

Қамқоршысы баланың,

Гүлі сенсің әр үйдің.

Анам менің анашым,

Сені жакқсы көремін.

Мерекемен бүгінгі,

Құттықтаймын мен сізді.

Құтты болсын анашым,

Құтты болсын мерекең

Әр кез саған тілеймін,

Ұзақ өмір жолдарын.

**4-кәмпиттегі тапсырма:**

**Ән:** Елдана «Анашым»

Әдемі әннен кейін балапандарымыздың өлең жолдарына берейік:

Бізді өсірген анашым,

Еңбегіңіз зор екен.

Құтты болсын Анашым

Құтты болсын мерекең.

Жанымызды жайнатқан,

Өзіңізғой аналар,

Зор денсаулық, мол бақыт,

Тілейміз біз балалар.

Қуанамыз сыйлаймыз,

Қуаныштың мың гүлін.

Аналарды құттықтап

Жырдан шашу арнаймыз.

Жүзімізге қараңыз,

Бал күлкілі баламыз,

Бізге қымбат күн шуақ

Бізге қымбат аналар!

Баланың да тірегі,

Дананыңда тілегі

Ауырмасын ешқашан

Анамыздың жүрегі.

Ана біздің күніміз,

Ананың біз гүліміз

Балаларды қуантып,

Ұзақ өмір сүріңіз.

**Кәмпит-Ханшайым:** балалар,сендер бүгін менің тапсырмаларымды өте жақсы орындап шықтыңдар. Сендерге көп-көп рахмет айтамын. Өздерің өнерлі, әдемі, тәртіпті екенсіңдер, мен сендерге ризамын. Енді мына қолымдағы ыдысты апайларыңа беремін. Сендерге әкелген көптеген әртүрлі кәмпиттерім бар. Соны сыйлыққа бергім келіп тұр. Мен енді сендермен қоштасайын, басқада мектепалды даярлық топтарында мерекелер болып жатыр, соған барайын.

**Тәрбиеші:**

Мерекені қарсы алып,

Мәз болғанда барша жұрт

Гүл ұсынып қыздарға

Сыйлық бердім мен өзім-дей отырып қыздарға арналған қолдан жасаған гүлдерімізді берейік.

**Тәрбиеші:**

Бөбегіңнің сыйлығын

Қабыл алшы анашым,

Ұзақ өмір жүз жасап

Ауырмашы анашым!

Бәріміздің де анамыз бар, әжеміз, әпкеміз бар, қарындастарымыз бар. Жылына бір рет келетін осы аналар мейрамында аналарымызға қандай сыйлық жасасақта жарасымды. Өйткені,бізді өмірге алып келген, бізге әлемнің жарығын сыйлаған-анамыз емес пе? Олай болса,әр баланың өзі дайындаған аналарына сыйлықтары бар екен, соны табыс етсін!

Аналар, қалқып бақыт аралында,

Лайым мұң қонбасын жанарыңа

Осымен кешімізді аяқтайық,

Гүл бітсін бәріңіздің қадамыңа-дей отырып бүгінгі «Ана- аса қымбатты жан» атты ертеңгілігіміз аяқталды. Ардақты аналар мейрамдырыңыз құтты болсын! Сау саламатта болыңыздар!